ฉบับร่าง:ฟรันทซ์ โยเซ็ฟ เจ้าชายที่ 9 แห่งทวร์นและทัคซิส

ฟรันทซ์ โยเซ็ฟ เจ้าชายที่ 9 แห่งทวร์นและทัคซิส (พระนามเต็ม: ฟรันทซ์ โยเซ็ฟ มัคซีมีลีอาน มารีอา อันโนนีอุส อิกเนเซียส ลามอรัล; 21 ธันวาคม พ.ศ. 2436 – 13 กรกฎาคม พ.ศ. 2514) ทรงเป็นพระประมุขแห่งทวร์นและทัคซิส พระองค์ที่ 9 ระหว่างปี พ.ศ. 2495 - พ.ศ. 2514

**พระประวัติ**
พระองค์ประสูติเมื่อปี พ.ศ. 2436 พระบิดาคือ อัลแบร์ท เจ้าชายที่ 8 แห่งทวร์นและทัคซิส และพระมารดาคือ อาร์ชดัชเชสมาร์กาเรเทอ เคลเม็นทีเนอแห่งออสเตรีย ทรงมีพระพี่น้องร่วมพระครรภ์ คือ เจ้าชายโยเซ็ฟ อัลเบิร์ต , คาร์ล ออกัสตุส เจ้าชายที่ 10 แห่งทวร์นและทัคซิส , เจ้าชายลูทวิช ฟิลลิพแห่งทวร์นและทัคซิส , เอลิซาเบธ เฮเลเนอ มาร์เกรวีนแห่งไมเซิน , เจ้าชายราฟาเอล ไรเนอร์แห่งทวร์นและทัคซิส และ เจ้าชายฟิลิป แอนสท์ และยังทรงเป็นพระปิตุลา (ลุงฝ่ายพ่อ) ในโยฮันเนิส เจ้าชายที่ 11 แห่งทวร์นและทัคซิส และมีศักดิ์เป็นพระอัยกา (ปู่) ในอัลแบร์ท เจ้าชายที่ 12 แห่งทวร์นและทัคซิส พระองค์ปัจจุบัน โดยในพิธีบัพติศมาขของพระองค์ จักรพรรดิฟรันทซ์ โยเซ็ฟที่ 1 แห่งออสเตรีย เสด็จพระราชดำเนินเข้าร่วมด้วย 
พระองค์ทรงได้รับการศึกษาด้านมนุษยศาสตร์จากครูเอกชน เริ่มตั้งแต่ภาคเรียนฤดูหนาวของปี พ.ศ. 2455 ทรงเข้าศึกษาที่มหาวิทยาลัยสทราซบูร์ และมหาวิทยาลัยไลพ์ซิช เนื่องจากสงครามโลกครั้งที่ 1 ปะทุขึ้น ส่งผลให้พระองค์ทรงได้รับการศึกษาไม่เต็มที่ และไม่ทรงจบการศึกษา เมื่อวันที่ 6 สิงหาคม พ.ศ. 2457 ทรงเข้าร่วมกองทหารราบปรัสเซียนเอลีทการ์ดดูคอร์ป และในช่วงสงครามโลกครั้งที่ 1 ทรงได้เลื่อนยศทางทหาร ที่ร้อยโท ต่อมาเมื่อสงครามสิ้นสุดลงในเดือนมกราคม พ.ศ. 2462 พระองค์จึงเสด็จนิวัติเรเกินส์บวร์ค 

**เสกสมรส**
พระองค์ ทรงเสกสมรสกับ เจ้าหญิงอีซาแบล มารีอาแห่งบรากังซา (พระราชนัดดา (หลานปู่) ในพระเจ้ามีแกลแห่งโปรตุเกส) เมื่อวันที่ 23 พฤศจิกายน พ.ศ. 2463 โดยมีพระบุตร คือ
*เจ้าชายกาบรีแยลแห่งทวร์นและทัคซิส
*เจ้าหญิงมิคาเอลา
*เจ้าหญิงเฮเลเนอ
*เจ้าหญิงมารีอา เทเรเซีย
*เจ้าหญิงมารีอา แฟร์ดันันเด
เมื่อทรงเสกสมรสแล้ว พระองค์พร้อมด้วยพระชายาและพระบุตร ประทับที่โอเบิร์พฟัลทซ์ โดยทรงดูแลทรัพย์สินและผลประโยชน์ต่างๆ ที่นั่น ทรงมีความสนพระทัยการล่าสัตว์  ประวัติศาสตร์ และศิลปะ อีกด้วย

**สงครามโลกครั้งที่สอง**
ขณะมีพระชันษา 46 ปี ทรงสังกัดนาซีเยอรมนี ในการบุกครองโปแลนด์ ในปี พ.ศ. 2482 เมื่อสิ้นเดือนมิถุนายน พ.ศ. 2483 ทรงปฏิบัติหน้าที่ในยุทธการที่ฝรั่งเศส ต่อมา ทรงได้เป็นหัวหน้าทีมประจำการในฝรั่งเศสเป็นเวลาสองปีครึ่ง จนกระทั่งทรงถูกไล่ออกเนื่องจากคำสั่งของอดอล์ฟ ฮิตเลอร์ เกี่ยวกับ "ความไร้ความสามารถของขุนนางฝ่ายป้องกันของเยอรมัน" ซึ่งย้อนหลังไปถึงวันที่ 31 มีนาคม พ.ศ. 2487 โดยพลเอกวิลเฮ็ล์ม ไคเทิลแห่งกองทัพ
เจ้าชายกาบรีเอลแห่งทวร์นและทัคซิส พระโอรสพระองค์ใหญ่ของพระองค์ สิ้นพระชนม์จากการปฏิบัติหน้าที่ ในยุทธการที่สตาลินกราด เมื่อวันที่ 17 ธันวาคม พ.ศ. 2485 

**พระชนม์ชีพวัยชรา**
พระองค์ประทับในเรเกินส์บวร์ค ในช่วงท้ายชองพระชนม์ชีพ นอกเหนือจากการจัดการที่ดินของราชตระกูลแล้ว ทรงอุทิศพระองค์ให้กับการอนุรักษ์ประวัติศาสตร์ของเมืองเรเกินส์บวร์ค และอดีตโบสถ์เซนต์เอ็มเมอรัม ซึ่งเป็นที่ประทับของราชวงศ์ทวร์นและทัคซิส มากขึ้นเรื่อยๆ โดยในวันที่ 21 ธันวาคม พ.ศ. 2506 พระองค์ทรงได้รับเลือกเป็นพลเมืองกิตติมศักดิ์ของเมืองเรเกินส์บวร์ค เพื่อแสดงความชื่นชมต่อผลงานอันยอดเยี่ยมด้านเศรษฐกิจ สังคม และวัฒนธรรม" นอกจากนี้ ทรงได้รับเลือกเป็นสมาชิกกิตติมศักดิ์ของสมาคมนักศึกษาโรมันคาทอลิก (K.D.St.V. Rupertia Regensburg) อีกด้วย โดยในเมืองเมืองหนึ่งในเรเกินส์บวร์ค) ชื่อ Erbprinz-Franz-Joseph-Straße ถูกตั้งตามพระนามของพระองค์ เพื่อเป็นการถวายพระเกียรติ

**อ้างอิง**
Dallmeier, Schad, a.. a. O., S. 156.
*Angaben nach Dallmeier, Schad, a. a. O., S. 156.